A o tsaya gore wena le molekane wa gago ga lo tlhole lo ratana jaaka pele? A o ka rata gore dilo di nne jaaka di ne di ntse pele? Fa go ntse jalo, o tshwanetse go itse dikarabo tsa dipotso tseno tse tharo: Go boloka maitlamo mo lenyalong go kaya eng? Ke dilo dife tse di ka koafatsang maitlamo ao? Mme ke eng se o ka se dirang go nonotsha maitlamo a gago go molekane wa gago? 14 Dikeletso tsa nama di dirile gore ba le bantsi ba kgopiwe. Fa re raelwa ka tsela eno, re tshwanetse go tsaya kgato gore re boloke mogopolo, boitsholo le bomoya jwa rona bo le phepa. Gopola kgakololo eno ya ga Jesu ya gore, re “latlhele kgakala” ka tsela ya tshwantshetso sepe fela se se ka dirang gore re kgopiwe, tota le e leng leitlho kgotsa seatla sa rona. Seno se akaretsa dikakanyo tsa boitsholo jo bo sa siamang le ditiro dingwe tse di sa siamang tse di dirileng gore bangwe ba se ka ba tlhola ba tswelela ka lobelo.—Bala Mathaio 5:29, 30.